**ORGANIZACIJA ZDRAVSTVENE ZAŠTITE U PGŽ ZA POTREBE ODVIJANJA**

**TURISTIČKE SEZONE 2020. GODINE TIJEKOM PANDEMIJE COVID-19**

Zdravstvena zaštita u PGŽ organizira se temeljem smjernica Hrvatskog zavoda za javno zdravstvo od 19.6.2020.godine

U pružanju zdravstvene zaštite turista, stranih državljana sudjeluju sljedeći zdravstveni subjekti:

* turističke ambulante u ispostavama Rab, Mali Lošinj, Crikvenica, Opatija i Krk,
* ambulante primarne zdravstvene zaštite Doma zdravlja PGŽ,
* Zavod za hitnu medicinu PGŽ,
* sanitetski prijevoz Dom zdravlja PGŽ,
* Nastavni zavod za javno zdravstvo PGŽ; epidemiološke službe u sjedištu i ispostavama Opatija, Mali Lošinj i Cres, Krk, Rab, Crikvenica,,
* Nastavni zavod za javno zdravstvo PGŽ; laboratorij za testiranje na SARS-CoV-2 Mikrobiološki odjel u sjedištu u Rijeci,
* Dom zdravlja i NZZJZ sa ispostavama - lokacije za uzimanje uzoraka i
* KBC Rijeka-OHBP, primarna obrada i uzimanje uzoraka na SARS-CoV-2; infektologija liječenje i izolacija pozitivnih pacijenata.

**PRIJEM GOSTIJU/TURISTA**

- Prilikom najave i rezervacije turista zamoliti da sa sobom ponese specijalistički nalaz o eventualnom preboljenju ili nalaze testiranja na SARS-CoV-2.

- Turist koji namjerava priječi hrvatsku granicu opcionalno ispunjava on line obrazac na web stranici <https://entercroatia.mup.hr/>

- Ukoliko obrazac nije prethodno ispunjen, turist ga ispunjava prilikom prelaska granice.

- Prilikom dolaska turista na destinaciju i ispunjavanja podataka u aplikaciju e-visitor, pružatelj smještaja :

* postavi upit gostu je li upoznat s aktualnim preporukama HZJZ, a ako nije, uruči mu pisani materijal na preferiranom dostupnom jeziku,
* objasni gostu da će mu osigurati kontakt sa nadležnim zdravstvenim službama u slučaju pojave simptoma (kašalj, povišena tjelesna temperatura, nedostatak zraka, gubitak osjeta okusa i mirisa) koji mogu upućivati na COVID-19 tijekom boravka,
* Upozori gosta da u slučaju razvoja navedenih simptoma bolesti tijekom boravka isto prijavi kako bi mu pružio pomoć u pružanju zdravstvene zaštite.
* Obavijesti gosta o načinu pružanja zdravstvene zaštite na lokalnom području te ponudi pomoć u komunikaciji s nadležnom zdravstvenom službom u slučaju potrebe

**PRUŽANJE ZDRAVSTVENIH USLUGA GOSTIMA/TURISTIMA**

* U radno vrijeme nadležnih dostupnih turističkih ili ambulanta obiteljskog liječnika, pacijenta se najavljuje telefonski radi obrade.
* Medicinska obrada pacijenata u pravilu se provodi po najavi, u najbližoj turističkoj ambulanti i ambulanti obiteljskog liječnika .
* Ako pacijent treba hitnu bolničku obradu zbog težeg kliničkog stanja pozivom na broj 112 i 113 najavljuje se potreba za hitnim medicinskim prijevozom i hospitalizacija u nadležnoj bolnici.
* Sumnja na COVID 19 postavlja se na temelju telefonskog razgovora s prethodno navedenim zdravstvenim službama.
* U slučaju sumnje na COVID 19 pacijentu se osigurava izolacija u objektu boravka do telefonom dogovorene medicinske obrade.
* U sklopu ambulantne obrade liječnik može postaviti indikaciju za RT PCR testiranje na SARS-CoV-2, kojom prilikom se dogovara i organizira uzimanje uzoraka.
* Izolacija i smještaj pacijenta koji je u obradi (testiranje) zbog sumnje na SARS-CoV-2 infekciju, odnosno koji izvan bolnice čeka rezultat testa u pravilu se provodi u iznajmljenoj smještajnoj jedinici zajedno s osobama s kojima je do tada boravio.

Tijekom boravka osobe u izolaciji domaćin treba:

* Obavijestiti gosta da ostane u smještajnoj jedinci do liječničkog pregleda i  
  dobivanja daljih uputa,
* osigurati gostu zaštitnu masku i papirnate maramice,
* obavijestiti gosta o mogućnosti dostave gotovog jela za vrijeme čekanja nalaza  
  testiranja,
* obavijestiti gosta da za vrijeme čekanja rezultata testiranja sam treba održavati  
  higijenu prostora,
* odrediti osobu koja će komunicirati s gostom, ali bez ulaženja u smještajnu  
  jedinicu i uz nošenje zaštitne maske i rukavica te održavanje fizičke udaljenosti,
* nakon korištenja, zaštitnu opremu potrebno je odložiti u kantu za otpatke s  
  poklopcem, u koju su uložene dvije plastične vrećice za otpad te nakon toga  
  oprati i dezinficirati ruke,
* informirati kontakte gosta da i oni ostanu u smještajnoj jedinici do saznanja  
  rezultata testiranja.

* Testiranje u laboratoriju NZZJZ PGŽ može se izvršiti i po zahtjevu korisnika usluge odnosno bez medicinskih indikacija uz naplatu, a uzimanje uzoraka u tom slučaju može se provesti na svim navedenim lokacijama, uz prethodni telefonski dogovor o terminu.
* Obavezna mjera izolacije i smještaja bliskih kontakata pozitivnog slučaja provodi se u iznajmljenoj smještajnoj jedinici do isteka rezerviranog termina ili prijevremene repatrijacije odnosno povratka u vlastitu domovinu i nastavak provedbe izolacije. Iznimno, samo u slučaju da prethodno nije moguće provesti, kontakte od pozitivnog slučaja privremeno treba izolirati u koordinaciji s nadležnim stožerima civilne zaštite.
* Laboratorijski dokazani slučaj SARS-CoV-2 obavezno se izolira sukladno kliničkim indikacijama u bolničke ili druge smještajne kapacitete.
* U slučaju potrebe za transportom, pacijent s laboratorijski dokazanom infekcijom SARS-CoV-2 prevozi se sanitatskim prijevozom u organizaciji nadležne zdravstvene ustanove.
* U pravilu nadležnu epidemiološku službu kontaktiraju samo zdravstveni radnici radi daljnje obrade pozitivnih slučajeva, radi konzultacija (u radno vrijeme) ili u ispostavama radi koordinacije testiranja.
* Izolacija, kao mjera zdravstvenog nadzora temeljem Zakona o zaštiti pučanstva od zaraznih bolesti, obvezujuća je te se evidentira od strane nadležnih liječnika ili nadležne epidemiološke služe, a podliježe inspekcijskom i ostalom institucionalnom nadzoru.

Sukladno definiranoj mreži zdravstvenih službi u PGŽ provodi se „Postupak kod pojave bolesti u gosta u turističkom smještajnom objektu u vrijeme pandemije COVID-19“ temeljem aktualne verzije koju izdaje HZJZ i Ministarstvo zdravstva.

Rijeka, 2.7.2020.